அல்லைல்பொட்டாசியம்

அல்லைல்பொட்டாசியம் (Allylpotassium) என்பது C3H5K என்ற மூலக்கூற்று வாய்ப்பாட்டால் விவரிக்கப்படும்  ஒரு கரிமப் பொட்டாசியம் சேர்மமாகும். CH2=CHCH2K என்ற அமைப்பு வாய்ப்பாட்டாலும் இதை எழுதலாம்.  நிறமற்றதாகக் காணப்படும் இச்சேர்மம் காற்று உணர்திறன் கொண்ட சேர்மமாகும்.  வழக்கமாக கரைசலில் உருவாக்கப்பட்டு கையாளப்படுகிறது. பொட்டாசியம் டெர்ட்-பியூட்டாக்சைடும் பியூட்டைல் ​​இலித்தியமும் சேர்ந்த கலவையான சுக்லோசரின் காரத்துடன் புரோப்பிலீனைச் சேர்த்து  உலோகமாக்குதல் வினை மூலம் அல்லைல்பொட்டாசியம் தயாரிக்கப்படுகிறது.:

CH2=CHCH3 + LiC4H9 + KOC(CH3)3 → KCH2CHCH2 + C4H10 + LiOC(CH3)3

அதீத காற்று உணர்திறனுடன் ஒத்துப்போகும் அல்லைல்பொட்டாசியம் ஒரு மிகையான  மின்னணு மிகுபொருளாகும். எடுத்துக்காட்டாக, இது பிரிடீனுடன் சேர்ந்து 4-அல்லைல்-1,4-ஈரைதரோபிரிடின்களின் தொகுப்பை அனுமதிக்கிறது. மும்மெத்தில்சிலில் -பதிலீடு செய்யப்பட்ட அல்லைல்பொட்டாசியம் எக்சு-கதிர் படிகவியல் மூலம் வகைப்படுத்தப்பட்டுள்ளது.

மேற்கோள்கள்

மேலும் படிக்க

பகுப்பு:பொட்டாசியம் சேர்மங்கள்
பகுப்பு:அல்லைல் அணைவுச் சேர்மங்கள்